**«Αρχελάου 5» ΠΡΕΜΙΕΡΑ ΔΕΥΤΕΡΑ 9 ΣΕΠΤΕΜΒΡΙΟΥ 2024, στις 21:00**

Η **νέα** **καθημερινή νεανική κωμική** σειρά της **ΕΡΤ1 «Αρχελάου 5»,** σε σκηνοθεσία **Φωτεινής Κοτρώτση, Δημήτρη Τσακαλέα** και **Λήδας Βαρτζιώτη**, δίνει ραντεβού με το τηλεοπτικό κοινό στην πιο πολυσύχναστη και νεανική γειτονιά της Αθήνας, το Παγκράτι.

Οι χαρακτήρες, γεμάτοι αντιθέσεις και αντιφάσεις, θα γεμίσουν με φρέσκο αέρα και χαμόγελα τα σπίτια μας. Μεγάλοι έρωτες, ισχυρές φιλίες, προδοσίες, ρίξεις, τσακωμοί και πολλές ακόμα απρόσμενες εξελίξεις θα διαταράξουν τη ζωή πολλών διαφορετικών ανθρώπων που ήρθαν κοντά με αφορμή ένα **μπαρ** στην **Αρχελάου 5.** Ένα μπαρ που, παρά το γεγονός ότι θα μπει στο στόχαστρο πολλών, θα συνεχίζει να λειτουργεί αδιάκοπα και να αλλάζει συνεχώς τη ζωή και την καθημερινότητα όλων.

***Η σειρά θα μεταδίδεται από Δευτέρα έως Παρασκευή, στις 21:00-22:00, από την ΕΡΤ1 και αμέσως μετά θα είναι διαθέσιμη στο ERTFLIX.***

**Δημιουργοί της σειράς:** Μαργαρίτα Γερογιάννη, Παναγιώτης Μαρκεζίνης και Θάνος Νασόπουλος

**Σενάριο:**Μαργαρίτα Γερογιάννη, Παναγιώτης Μαρκεζίνης, Θάνος Νασόπουλος, Αντώνης Ανδρής, Άννα Βασιλείου, Άρτεμις Γρύμπλα, Γιώργος Καστέλλης, Ιωάννα Φωτοπούλου και Σελήνη Παπαγεωργίου

**Επιμέλεια σεναρίου:** Γιάννης Διακάκης

**Σκηνοθεσία:** Φωτεινή Κοτρώτση, Δημήτρης Τσακαλέας, Λήδα Βαρτζιώτη

Η πρωτότυπη μουσική της σειράς έχει την υπογραφή του **Ερμή Γεραγίδη**.

**Παίζουν:** Γιάννης Στάνκογλου (Ματθαίος), Εβελίνα Παπούλια (Κέλλυ), Γεράσιμος Γεννατάς (Αλέξανδρος), Ναταλία Δραγούμη (Νάντια), Νατάσσα Εξηνταβελώνη (Λυδία), Άλκηστις Ζιρώ (Δώρα), Βάσω Καβαλιεράτου (Μαρούκα), Γιάννης Καράμπαμπας (Στέφανος), Χρήστος Κοντογεώργης (Τεό), Χάρης Χιώτης (Ορφέας)

«Λαμπρινή» η Μαίρη Σταυρακέλλη

 Στον ρόλο του «κυρ-Σωτήρη» ο Δημήτρης Πιατάς

**Μαζί τους και οι:** Σαμουήλ Ακινόλα, Γιάννης Διακάκης, Μυρτώ Γκόνη, Λυγερή Μητροπούλου, Δημήτρης Χατζημιχαηλίδης, Δανάη Μικέδη Προδρόμου, James Rodi και πολλοί άλλοι ηθοποιοί σε guest ρόλους.